Прилог 4

УПУТСТВО ЗА ПИСАЊЕ ПРОГРАМА
Основни подаци о подносиоцу програма и о програму
Наведите назив удружења/организације цивилног друштва (како је наведено у документу о регистрацији), седиште и адресу удружења/организације цивилног друштва, матични број удружења, ПИБ удружења/организације цивилног друштва, лице које заступа удружење/организацију цивилног друштва, текући рачун удружења/организације цивилног друштва отворен код пословне банке, назив банке, телефон удружења/организације цивилног друштва, адресу електронске поште удружења/организације цивилног друштва и контакт особу.
1. Опис програма
 1.1. Назив програма 
Наведите назив програма који реализује ваше удружење/организација цивилног друштва. 
1.2. Трајање програма
Наведите колико месеци планирате да спроводите програм у оквиру овог јавног конкурса. Трајање програма не може бити дуже од 31.12.2026. године.
1.4. Опис проблема
Наведите проблеме са којима се циљна група суочава и потребе циљне групе које произилазе из тих проблема (у максимално 15 редова). Да бисте што јасније и тачније изложили проблематично стање или потребу коју решавате, поткрепите тај приказ статистичким подацима добијеним из поузданих извора (навести извор података), прегледом релевантне литературе и/или вашим сопственим запажањем.
1.5. Опис програма и активности
Прикажите кратак, концизан и свеобухватан опис програма (у максимално 50 редова). Кратак опис програма треба да прикаже све главне делове програма у неколико реченица. Наведите све активности које спроводите у оквиру програма, а које планирате да наставите у наредном периоду. Програм мора бити описан кроз активности, тако да се јасно види на које проблеме описане у ставци изнад ће се односити и на који начин ће се решавати. 
1.6. Оправданост програма
У максимално 20 редова опишите у чему се огледа важност програма које удружење/организација цивилног друштва спроводи, чему доприноси и на који начин ће побољшати квалитет живота корисника програма. Овде је такође важно описати зашто сматрате да је баш ваш програм релевантан и важан да буде подржан од стране Комесаријата за избеглице и миграције. 
1.7. Општи циљ програма
Општи циљ треба да укаже на важност програма за крајње кориснике, као и крајњи циљ којем тежите реализацијом програмских активности. Опишите крајњу промену која се постиже реализацијом програма. Важно је да циљ програма буде представљен концизно у једној до две реченице, притом водећи рачуна о томе да циљ мора бити мерљив, достижан, реалан и временски одређен.

1.8.   Резултати програма 
Резултати – конкретне добробити које ће корисници добити од спроведених група активности програма. Резултати морају бити:

· Реални – могу се реализовати са постојећим ресурсима у оквиру задатог временског периода;

· Конкретни – могу се јасно дефинисати и унапређење се може приписати програму, а не нечем другом;

· Мерљиви – на основу њих је могуће измерити успех програма.

Индикатори резултата треба да се садржајно недвосмислено односе и да доказују постизање очекиваних резултата, нпр. тачан број или проценат корисника који је усвојио нове вештине или друго.
1.9. Унапређење програма
Опишите у максимално 10 редова иновације које планирате да уведете током спровођења програма у текућој години. Наведите активности којима планирате да унапредите програм и начин на који планирате да их реализујете у текућој години.
1.10. Ризици
Наведите могуће тешкоће или проблеме које предвиђате и који могу ометати рализацију предложених програмских активности. Они могу бити повезани са циљним групама (незаинтересованост корисника и сл.), али се могу тицати и ширег окружења. Од изузетне важности је навести и начине на које планирате да превазиђете предвиђене ризике или умањите њихов утицај. 

1.11.  Праћење и процена постигнућа (мониторинг и евалуација)
Наведите начин на који ћете вршити интерни мониторинг и евалуацију програма. Наведите најважније индикаторе које намеравате да користите за оцену успешности програма.

Добар план мониторинга треба да образложи који ће индикатори, постављени уз очекиване резултате, бити одабрани за праћење и којом динамиком ће се обављати мониторинг и евалуација. 

Приликом планирања мониторинга (праћења) и евалуације (процене постигнућа) треба имати у виду да они морају одговорити на следећа основна питања:

1.
ШТА ће се пратити и процењивати?

2.
КО ће вршити праћење и процену?

3.
КАДА ће пратити и процењивати?

4.
КАКО, којим методама и инструментима ће се вршити праћење и процена?

1.12. Видљивост програма
У максимално 5 редова образложите на који ће начин програм бити видљив, на који начин ће бити презентован корисницима, широј друштвеној заједници.
1.13. Динамички план активности програма
У наведеној колони потребно је да  сваки месец у коме планирате активности,  представите посебном колоном и за сваку активност осенчити одговарајуће квадрате. 

1.14. Могућност развијања програма и његова одрживост
Укратко опишите могућност даљег развијања предложеног програма и на који начин ће програм бити одржив након завршетка финансирања.
2. Корисници програма

2.1. Процена потреба корисника
Опишите у максимално 10 редова начин на који процењујете потребе корисника и начин на који у односу на процену планирате даље активности. Наведите методе које користите приликом процене потреба корисника.
2.2. Структура корисника 

У табеларном прегледу, посебно у колонама унесите називе група корисника, планирани број корисница (жена), планирани број корисника (мушкараца) и укупан број корисника програма. Посебно наведите који корисници су директни корисници програма а који индиректни. 

3. КАПАЦИТЕТИ ЗА УПРАВЉАЊЕ И РЕАЛИЗАЦИЈУ ПРОГРАМА
3.1.  Трошкови запослених
Наведите имена и презимена особа које ће реализовати програм, њихове биографије и функције у програмском тиму и њихове квалификације. Овде је потребно навести формално образовање, неформално образовање и релевантно радно искуство у другим програмима или на пословима који су повезани са њиховим функцијама у тиму. 

3.2. Ресурси
Представите буџет вашег удружења/организације цивилног друштва у претходној години. Важно је напоменути да је потребно навести све финансијере током претходне године, као и проценат њиховог учешћа, тако да се представи 100% буџета вашег удружења. Наведите опрему и просторне капацитете којом располаже ваше удружење (нпр. 4 компјутера, 1 возило, канцеларија површине 50м2 и сл.), као и остале релевантне ресурсе (овде можете навести нпр. волонтере и сл.).
3.3. Подаци о ранијим програмима и сличним активностима
Наведите пројекте/програме које је ваше удружење/организација цивилног друштва до сада реализовало као носилац и/или партнер на пројекту/програму, а који могу да представе ваше капацитете за вођење пројеката и програма; искуство у спровођењу пројеката/програма у области од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ; искуство и одговарајуће капацитете за извођење и организацију семинара, радионица, округлих столова.
4. БУЏЕТ
4.1. Приказ буџета
Представите укупне трошкове програма, као и износ који се тражи од Комесаријата за избеглице и миграције.
5. ПАРТНЕРСТВО 
5.1. Основни подаци о партнерском удружењу/институцији
Уколико су у програм укључена партнерска удружења/организације цивилног друштва, навести њихове податке, ресурсе и искуства релевантна за реализацију програма.
5.2 Образложите на који начин партнер учествује у реализацији програма
Детаљно образложите улогу партнера у програму и начин на који ће партнерство бити координисано.
Ваш предлог програма мора бити  потписан од стране како носиоца предлога програма тако и свих партнерских удружења (уколико постоји партнерство). Изјаву потписују особе одговорне за програм испред удружења/организације цивилног друштва носиоца програма и партнера програма. 
ПОДСЕТНИК (ЛИСТА ЗА ПРОВЕРУ)
Пре него што пошаљете своју пријаву, молимо вас да проверите да ли је:
·  Пријава комплетна (да ли садржи сву обавезну документацију у складу са Смерницама за подносиоце програма;

·   Сви прилози су потписани од стране овлашћеног лица.

Основна документација
(Доставља се један оригинални примерак потписан од стране овлашћеног лица)
· Образац предлога програма. Предлог програма потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 1);
· Образац буџета програма - табеларни буџет, потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 2); 

· Образац наративног буџета - наративни буџет, потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 3);
· Образац изјаве о другим изворима финансирања. У случају недостајућег дела средстава за финансирања програма, подносилац предлога програма је у обавези да на прописаном обрасцу достави Изјаву о другим изворима финансирања (из сопствених и/или средстава буџета Републике Србије, аутономне покрајине или јединице локалне самоуправе, Фондова Европске уније, поклона, донација, легата, кредита и друго), потписану од стране лица овлашћеног за заступање подносиоца предлога програма и оверену печатом подносиоца предлога програма (Прилог 4).
· изјаву оверена код јавног бележника којом лице овлашћено за заступање подносиоца предлога програма изјављује да удружење/друга организација цивилног друштва која је подносилац предлога програма није конкурисала на други начин или из других извора обезбедила средства за реализацију програма или дела програма (Прилог 5 - Изјава о непостојању двоструког финансирања).

Учесници Јавног конкурса сву документацију достављају у писаној форми на прописаним обрасцима, у једном штампаном и овереном примерку, на српском језику, писана ћирилицом. Прилози 1, 2 и 3, достављају се и у електронској верзији на УСБ флеш меморији, у Word/Excel формату. 

